
RAPORT DE SPECIALITATE


Subsemnatul Iamandi Ion, şef serviciu administraţie, analizând Proiectul de Hotărâre privind constatarea încetării de drept a mandatului de consilier local al domnului Bucuroiu Constantin, ca urmare a demisiei, şi vacantarea locului de consilier local, am constatat următoarele:
	În urma alegerilor locale din data de 9 iunie 2024 a fost ales consiliul local al oraşului Boldeşti-Scăeni format din 17 consilieri.
	Validarea celor 17 mandate de consilier local s-a făcut prin încheieri ale instanţei, iar în şedinţele de constituire a consiliului local, fiecare consilier validat a depus jurământul.
	Domnul Bucuroiu Constantin a depus jurământul în ședința de constituire a Consiliului Local al orașului Boldești-Scăeni în data de 4 noiembrie 2024. Ulterior, în data de 6 noiembrie, domnul Bucuroiu Constantin a înaintat demisia din funcția de consilier local, înregistrată sub nr. 18834/6.11.2024. În urma demisiei locul domnului Bucuroiu Constantin în consiliul local a rămas vacant.
Art. 204 din OUG nr. 57/2019 privind Codul administrativ, cu modificările şi completările ulterioare, reglementează încetarea de drept a mandatului de consilier local. La alin. (2) lit. a) se prevede că încetarea de drept a calităţii de consilier local are loc ca urmare a demisiei.
Constatarea încetării de drept a mandatului de consilier local, precum şi vacantarea locului de consilier local se realizează printr-o hotărâre de constatare a consiliului local în baza referatului constatator semnat de primar şi de secretarul general al unităţii administrativ-teritoriale. 
	Faţă de cele mai sus prezentate consider că iniţierea proiectului de hotărâre este necesară.

